

Na osnovu člana 29 stav 2 Zakona o državnoj imovini (“Sl. list Crne Gore”, br. 21/09 i 40/11 ), člana 38 stav 1 tačka 9 Zakona o lokalnoj samoupravi („Sl. list Crne Gore“, broj 02/18) i člana 54 stav 1 tačka 12 Statuta Glavnog grada (“Sl. list Crne Gore - Opštinski propisi”, broj 08/19), Skupština Glavnog grada - Podgorice, na sjednici održanoj dana \_\_\_\_\_\_\_\_2019. godine, donijela je

**O D L U K U**

**o davanju saglasnosti za izvođenje radova za potrebe izgradnje reflektorskih osvjetljenja na fudbalskom terenu Fudbalskog kluba “Kom” naselje Zlatica u Podgorici**

**Član 1**

Daje se saglasnost da se mogu izvoditi radovi neophodni za izgradnju reflektorskih osvjetljenja na fudbalskom terenu Fudbalskog kluba “Kom” naselje Zlatica u Podgorici.

**Član 2**

Ova odluka stupa na snagu danom objavljivanja u “Službenom listu Crne Gore - Opštinski propisi”.

Broj: 02-030/19-

Podgorica,\_\_\_\_\_\_\_\_\_\_2019. godine

  **SKUPŠTINA GLAVNOG GRADA - PODGORICE**

 **PREDSJEDNIK SKUPŠTINE,**

 **dr Đorđe SUHIH**

**O b r a z l o ž e nj e**

Pravni osnov za donošenje ove sadržan je u članu 29 stav 2 Zakona o državnoj imovini, kojim je propisano da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši opština, raspolaže nadležni organ opštine u skladu sa ovim zakonom i statutom, članu 38 stav 1 tačka 9 Zakona o lokalnoj samoupravi i članu 54 stav 1 tačka 12 Statuta Glavnog grada, kojima je propisano da Skupština raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, utvrđenim zakonom kojim se uređuje državna imovina.

Fudbalski savez Crne Gore obratio se Gradonačelniku Glavnog grada - Podgorice, zahtjevom broj: 1094 od 22. aprila 2019. godine, radi izdavanja saglasnosti za izvođenje radova za izgradnju reflektorskih osvjetljenja na fudbalskom terenu Fudbalskog kluba “Kom” u Podgorici, a u vezi sa realizacijom projekta - izgradnja reflektorskih osvjetljenja na devet fudbalskih stadiona u Crnoj Gori, čiji je investitor.

Zemljište koje koristi Fudbalski klub “Kom” iz Podgorice, za potrebe svog fudbalskog terena, predstavlja djelove katastarskih parcela broj 1214, 1215, 1216, 1218, 1219 i 1221 KO Podgorica II, upisane u listovima nepokretnosti broj 603 i 637 kao svojina Glavnog grada Podgorica.

U skladu sa navedenim i odredbama Zakona o sportu, kojima je propisano da je sport djelatnost od javnog interesa, te da opština, Glavni grad i prijestonica stvaraju uslove za razvoj i unapređenje sporta djece, omladine i građana, zahtjev je ocijenjen opravdanim.

Sa izloženog, predlaže se Skupštini Glavnog grada da donese Odluku o davanju saglasnosti za izvođenje radova za potrebe izgradnje reflektorskih osvjetljenja na fudbalskom terenu Fudbalskog kluba “Kom” naselje Zlatica u Podgorici.